OzLabs/hebrew-wiki-articles huggingface dataset:
דויד פשפיורקה

דויד פּשֶפּיוּרקה (בפולנית: Dawid Przepiórka או David Przepiórka; 22 בדצמבר 1880–1940, ורשה), שחמטאי יהודי-פולני מוביל בתחילת המאה העשרים.

פשפיורקה היה אלוף פולין הראשון בשחמט, באליפות שנת 1926. הישגו הטוב ביותר היה מתחרות מינכן 1926, מקום ראשון לפני רודולף שפילמן ויפים בוגוליובוב. באליפות העולם השנייה (והאחרונה) לחובבים שהתקיימה בשנת 1928 הגיע פשפיורקה למקום השני לאחר אלוף העולם לעתיד מקס אויבה.

== השתתפותו באולימפיאדות ==
פשפיורקה שיחק בנבחרתה האולימפית של פולין בשתי אולימפיאדות:

בשנת 1930, באולימפיאדה השלישית שהתקיימה בהמבורג, בלוח השלישי השיג תוצאה של +7 -2 =4, בין היתר ניצח את יסטה סטולץ ומרסל דושאן.
בשנת 1931, באולימפיאדה הרביעית שהתקיימה בפראג, בלוח השלישי השיג תוצאה של +6 -3 =8, בין היתר ניצח את מסימיליאנו רומי.

באולימפיאדות אלו זכה פשפיורקה בשתי מדליות קבוצתיות: מדליית זהב קבוצתית באולימפיאדה השלישית שהתקיימה בהמבורג ומדליית כסף קבוצתית באולימפיאדה הרביעית שהתקיימה בפראג.

במהלך הכיבוש הנאצי של פולין נכח פשפיורקה במפגש אסור של חוג השחמט של ורשה. הגסטפו עצר את כל הנוכחים במפגש, והיהודים, כולל פשפיורקה, הוצאו להורג על ידי הגרמנים.

==אטיוד==
פורסם בעיתון Magyar Sakkvilág, בשנת 1926
{| class="toccolours" style="float: center;margin-right: 0"
|

|}
לבן מתחיל ומשיג תיקו.

פתרון: 1. מג5 מג7 2. מד5! ר:ד6 3. ח4 ז:ח4 4. צג4+ מד7 (אחרת המלך יכה את הרץ ב-ד6) 5. צ:ח4! צ:ח4 פט.

== ספר שנכתב אודותיו ==
<div style="direction: ltr;">
* Tomasz Lissowski: Dawid Przepiórka, his life and work. The Chess Player, Nottingham 1999. 

</div>

== קישורים חיצוניים ==

* 
* [http://www.softdecc.com/pdb/search.pdb?expression=A='Przepi_rka'%20and%20FIRSTNAME='Dawid' 117 בעיות שחמט שחיבר פשפיורקה], באתר softdecc 

== הערות שוליים ==

קטגוריה:שחמטאים יהודים פולנים
קטגוריה:שחמטאים יהודים בשואה
קטגוריה:יהודים בשואה: פולין
קטגוריה:שחמטאים שנספו בשואה
קטגוריה:אלופי פולין בשחמט
קטגוריה:פולנים שנולדו ב-1880
קטגוריה:פולנים שנפטרו ב-1940
קשר אורגים כפול

המחשה
קשר אורגים כפול הוא סוג של קשר המחבר בין חבלים שעוביים שונה זה מזה.

שימושו כקשר אורגים רגיל, אך הוא חזק ובטיחותי יותר.
קשירתו דומה לקשר אורגים רגיל, אך יש לבצע שני ליפופים סביב הלולאה המרכזית במקום אחד.

==ראו גם==
*קשר אורגים

==קישורים חיצוניים==

קטגוריה:קשרים
en:Sheet bend#Double sheet bend
ja:一重継ぎ#二重継ぎ
קשר שטוח

קשר שטוח
קשר שטוח (באנגלית: Square knot) המוכר גם כ"קשר הרקולס", הוא קשר לחיבור בין חבלים שעוביים שווה והם אינם רטובים או לחים. הוא אינו חזק וגם אינו בטיחותי. הקשר פשוט, בדרך כלל הקשר הראשון הנלמד, ופתירתו קלה לאחר מתיחתו.

צורתו של הקשר שטוחה וסימטרית, כאשר שני קצוות החבל פונים לאותו צד בקשר. (בניגוד לקשר גנבים).

מקורו של הקשר הוא עתיק, וישנן עדויות שהקשר היה מוכר למצרים, ליוונים ולרומאים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
שטוח
קשר שמינית

קשר שמינית
קשר שמינית הוא קשר פשוט, הנועד לשמש כמעצור. השימוש בו נפוץ במיוחד בקרב אנשי גלישת מצוקים, ימאים, ובתחומים הדורשים עבודה עם חבלים וכבלים. קשר זה מתאפיין בצורה הדומה לספרה 8, מה שמסביר את שמו וגם מקנה לו את היתרון המשמעותי של פשטות קשירה לצד קלות בהתרתו, גם לאחר שנחשף לעומס גבוה.

הקשר מורכב מלולאה אחת שמתחברת ללולאה נוספת באופן שיוצר את דמות ה-8. כאשר מבצעים את הקשר על חבל, הוא משמש לעצירת החבל מפני שהוא נחלק מדי לעבור דרך פתח או מכשיר אחר, כמו גלגלת. קשר זה מאפשר לקשור חבל לעצם או לחבל אחר באופן שמקל על השחרור שלו במקרה הצורך, ללא צורך בכלים נוספים.

בנוסף לשימושו הבסיסי כמעצור, הקשר שמינית משמש גם כבסיס לקשרים מורכבים יותר, כגון קשר שמינית כפול, המשמש ליצירת נקודת חיבור בטוחה בין חבלים או לקשירת חבל לעצם קבוע, וקשר הפלמי, המוסיף עוד שכבה של ביטחון ועמידות לקשר. קשרים אלו מרחיבים את גמישות השימוש בקשר שמינית ומאפשרים למשתמש להתאים אותו למגוון רחב יותר של צרכים ותנאים.

שימוש נוסף שלו הוא למנוע מחבל העובר דרך גלגלת או דברים מסוג זה, להשתחרר ממנו. יש להעביר את החבל דרך הגלגלת, ואז לבצע את הקשר.

==ראו גם==
*רשימת כל הקשרים

==קישורים חיצוניים==

קטגוריה:קשרים
קשר דייגים

קשר דייגים
קשר דייגים הוא שיטה לחיבור חבלים רטובים, לחים או רכים. הקשר נחשב לחזק, אך לא בטיחותי. הוא נוצר על ידי יצירת קשר בוהן על כל חבל, בעזרת החבל השני אותו רוצים לחבר. שמו בא משימושו בדיג, בו דייגים חיברו חבלים ארוכים בעלי קרסים והניחו אותם בקרקעית. קשר זה מתאים למשימה של חיבור חבלים במים, מכיוון שאינו תלוי בחיכוך החבלים אחד בשני, אלא בחיכוך החבל על עצמו.

<gallery>
קובץ:Spierenstich-1.jpg|1. קשר בוהן ראשון
קובץ:Spierenstich-2.jpg|2. קשר בוהן שני
קובץ:Spierenstich-3.jpg|3. מתיחה
</gallery>

==ראו גם==
*קשר דייגים כפול

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קשרים
קשר הצלה

קשר הצלה
קשר הצלה, הוא חיבור החבל לעצמו, בצורה שנוצרת לולאה לא מתהדקת. הקשר עתיק היומין אשר מוכר בשם Bowline (השם באנגלית - bowline הוא הלחם של bow - חרטום, line - חבל), שימש למתיחת מפרשים מרובעים לכיוון חרטום הספינה, הוא פשוט, אמין וניתן להתרה בקלות.

הקשר נפוץ בימאות, בפרט במפרשיות, נועד גם לחילוץ והצלה ומאפשר קשירה ביד אחת. מכאן כינויו בעברית: קשר הצלה. למניעת התרופפות והתרת קשר לא מתוח החשוף לטלטולים, נוהגים לאבטח את הקצה (הזנב) בקשר נוסף. 

ללולאה של חבל הצלה שימושים רבים, בין היתר ליצירת לולאות למתיחה, בניית סולמות מחבלים, לעיגונים לחבל בגלישת מצוקים או טיפוס הרים או להרמת עצמים לגובה. 

==קישורים חיצוניים==

*[http://wiki.imga.org.il/index.php?title=קשר_הצלה קשר הצלה באנציקלופדיית הטיפוס]
* 

קטגוריה:קשרים
קטגוריה:ציוד הצלה
קיי טומיאמה

קיי טומיאמה (יפנית: 富山敬; 31 באוקטובר 1938 - 25 בספטמבר 1995) היה שחקן ומדבב (סאייו) ותיק ופופולרי ביפן.

== קריירה ==
באמצעות קולו הנדיב והמיוחד, קיי דיבב מספר סוגים של דמויות כמו גיבורים, בדרנים, צעירים וזקנים במהלך הקריירה שלו מאז שנות ה-60. הוא דיבב ב"גרנדייזר" (דוק פליד), "חלוצי החלל" (סוסומו קודאי = דרק ויילדסטאר), "נילס הולגרסון" (רקס השועל = שושו השועל), הקריין, החזיר ודמויות נוספות בסדרת "טיים בוקאן" שהיה יחד עם שותפתו נוריקו אוהארה (שראתה אותו כגאון), קפטן ה.מ. מרדוק בצוות לעניין, וכן ב"כח ג'י", "החתולים הסמוראים", "בלו בלינק", "פטלייבור - סדרת הווידאו השנייה" ועוד.

קיי נפטר מסרטן הלבלב בשינג'וקו, טוקיו, ב-25 בספטמבר 1995, בגיל 56. במרץ 2007, הוא זכה לאחרונה בפרס ההצלחה המיוחד לזכרו בטקס הראשון של פרסי הדיבוב שהפך כעבור שנה לפרס קיי טומיאמה שהוא דוגמה להשתתפות רבה בדמויות מסוימות שהפכו ללהיט ופופולריות באנימה ובסדרות הזרות ובסרטים הזרים.

לאחר מותו של קיי, מספר מדבבים יפנים החליפו אותו בתפקידים הממושכים שלו. ביניהם: טאקשי אאונו, קואיצ'י יאמאדרה, קאפיי יאמאגוצ'י ועוד.

==קישורים חיצוניים==

* [http://www.animenewsnetwork.com/encyclopedia/people.php?id=2378 קיי טומיאמה], באתר animenewsnetwork

קטגוריה:מדבבים יפנים

קטגוריה:יפנים שנפטרו מסרטן הלבלב
קטגוריה:יפנים שנולדו ב-1938
קטגוריה:יפנים שנפטרו ב-1995
רג'ו די קלבריה (נפה)

נפת רג'ו די קלבריה (באיטלקית: Provincia di Reggio Calabria) הייתה נפה במחוז קלבריה שבאיטליה, ששכנה על גדות מצר מסינה. הנפה השתרעה על שטח של 3,183 קמ"ר, ובשנת 2005 התגוררו בה 565,866 נפש. בירתה של הנפה הייתה רג'ו די קלבריה. הנפה גבלה בנפת קטנזארו בצפון-מזרח, בנפת ויבו ולנטינה בצפון-מערב ובים היוני בדרום-מזרח.

היא הוחלפה על ידי העיר המטרופולינית רג'ו די קלבריה בשנת 2015.

==ערים נוספות בנפת רג'ו די קלבריה==
* שילה
* וילה סן ג'ובאני
* מולוקיו

==קישורים חיצוניים==

* 

קטגוריה:קלבריה: נפות
קטגוריה:איטליה: נפות לשעבר
מוזיאון המסכות הים תיכוני

מוזיאון המסכות הים תיכוני (באיטלקית: Museo delle maschere Mediterranee) בממויידה בסרדיניה נחשב לאחד המוזיאונים הידועים למסכות. מטרת המוזיאון היא לאסוף ולהציג את המסכות המקובלות בעיר ממויידה. אלו נחלקות לשני סוגים: "ממוטונס" (Mamuthones) ו"איזוהדורס" (Issohadores) - כאשר המשמעות של סוגי המסכות מותאמת לתולדות האזור. 

בקרנבל השנתי, בו מופיעים בעלי המסכות, הניצחון הוא של רועי הצאן מאזור ברבג'יה העליונה (Barbagia di Ollolai) - החובשים את מסכות האיזוהדורס - לבנות בדרך כלל - נגד הפולשים הסרצנים המחופשים לממוטונס עם מסכות בצבע שחור הנלקחים בשבי. פירוש אחר ללחימה, אולי בהשפעת התרבות הנוראגנית, הממוטונס הם האיכרים אשר מובלים על ידי האיזוהדורס, האלים, לגורלם.

במוזיאון מופע אור-קולי המציג את הקרניבל השנתי. לאחר מכם מוצג אוסף של מסכות מסרדיניה וממדינות אגן הים התיכון. כמו כן מוצגת סדרה של מסכות של הממוטונס לפי תקופות היווצרותן.

== קישורים חיצוניים ==

** "הקרנבל שיגרום לכם לשקשק" - [https://www.masa-mufla.com/%d7%a4%d7%95%d7%a1%d7%98%d7%99%d7%9d/%d7%94%d7%a7%d7%a8%d7%a0%d7%91%d7%9c-%d7%a9%d7%99%d7%92%d7%a8%d7%95%d7%9d-%d7%9c%d7%9b%d7%9d-%d7%9c%d7%a9%d7%a7%d7%a9%d7%a7-%d7%9e%d7%a6%d7%a2%d7%93-%d7%94%d7%9e%d7%9e%d7%95%d7%98%d7%95%d7%a0%d7%a1/ מצעד הממוטונס במאמוידה]

* Raffaele Ballore - [https://web.archive.org/web/20080517075423/http://www.mamoiada.org/_pdf/etno.pdf Mamuthones e Issohadores] - באיטלקית

קטגוריה:סרדיניה
קטגוריה:איטליה: מוזיאונים
קוזנצה (נפה)

נפת קוזנצה (באיטלקית: Provincia di Cosenza) היא נפה במחוז קלבריה שבאיטליה. היא משתרעת על שטח של 6,650 קמ"ר ובשנת 2007 התגוררו בה 727,694 נפש. בירתה של הנפה בעיר קוזנצה. 

הנפה גובלת בנפת פוטנצה ובנפת מטרה במחוז בזיליקטה בצפון, בנפת קטנזארו ובנפת קרוטונה בדרום, בים היוני במזרח ובים הטירני במערב.

==קישורים חיצוניים==

* 

קטגוריה:קלבריה: נפות
איזידור הפועל

איזידור הפועל (1070 לערך - 15 במאי 1130) הוא קדוש נוצרי, הידוע גם כאיזידור החקלאי (ספרדית: San Isidro Labrador). איזידור היה פועל יום הידוע בחסד שנטה אל העניים והחיות. הוא הקדוש המגן של החקלאים ושל העיר מדריד (כמו גם של מספר רב אחר של מקומות, בעיקר בפיליפינים ובספרד). יום חגו הוא ה-15 במאי.

איזידור נולד למשפחה ענייה באזור מדריד. הוא הפך לפועל בשירותו של אדם בשם חואן דה ורגס, שהפך אותו אחר כך למנהל אחוזה על כל קרמנקה התחתית. יחד עם אשתו מריה עזר לעניים. כשמת, נקבר בכנסייה במדריד. לאחר 40 שנים, נפתח הקבר, והגופה לא נרקבה.

ב-1622 הוכרז כקדוש יחד עם פיליפו נרי ופרנסיסקו חאווייר.

==קישורים חיצוניים==

* 

קטגוריה:קדושים נוצרים
קטגוריה:נפטרים ב-1130
כנגד כל הסיכויים

כנגד כל הסיכויים היא תוכנית טלוויזיה ששודרה במהלך שנת 2006 בערוץ 2 (שידורי קשת), בהנחיית יעל דן. התוכנית הופקה בשיתוף עם הקרן החדשה לישראל. בכל אחד משלושה עשר פרקי התוכנית הובא סיפורו של פעיל ומנהיג חברתי באחד מהארגונים השונים הפועלים לשינוי חברתי, שחולל מהפכה לעומת אורח החיים אליו כוונו חייו, ושינה לא רק את גורלו, אלא גם את גורלם של אחרים.

בין אלה שסיפורם מובא באחד מפרקי התוכנית: 

* חנה קהת מקולך, הנאבקת למען שוויון בין המינים בחברה הדתית.
* מנדי לייטון מבזכות, הלוחמת לזכויות אנשים עם מוגבלות.
* חגי אלעד מהבית הפתוח בירושלים, הפועל לזכויות הקהילה הלהט"בית.
* סועאד אבו עג'אג', בדואית תושבת כסייפה הפעילה להעצמת נשים בדואיות בנגב.
* עאידה תומא-סולימאן מנשים נגד אלימות הנאבקות בתוך קהילתן למיגור תופעת האלימות נגד נשים.
* אסף פיליפ מהל"ל, על הקשיים האדירים הכרוכים במעבר מהחברה החרדית לחילונית.
* דפנה בנאי ממחסום Watch, ארגון נשים העוקבות אחר הפרת זכויות פלסטינים במחסומי צה"ל שבשבטחים.
* רנטה שלומוב משדרות, המנהלת את פרויקט סחב"ק - סטודנטים חברים בקהילה
* ג'ינה לין וריצ'רד, שהם ילדי עובדים זרים הנאבקים על זכויותיהם. 
* בני בומגין, תושב מבועים, העושה לדו-קיום בין בדואים ליהודים בנגב באמצעות קבוצות ספורט מעורבות.
* גיא פינקלשטיין, מנכ"ל עמותת "לשם" המסייעת לסטודנטים לקויי למידה במוסדות להשכלה גבוהה ברחבי הארץ.

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:קשת: תוכניות וסדרות
קטגוריה:יעל דן
משה לובצקי

משה לובצקי (בפולנית: Moishe (Mojżesz) Lowtzky Łowcki; 1881–1940), שחמטאי יהודי שחי באוקראינה ופולין. נרצח בשואה.

== ביוגרפיה ==
לובצקי נולד למשפחה יהודית באוקראינה. הרמן לובצקי היה אחיו.

בשנת 1903 חלק לובצקי מקום 6–7 יחד עם אז'ן זנוסקו-בורובסקי באליפות רוסיה השלישית שהתקיימה בקייב. (ניצח: מיכאל צ'יגורין). בתחרות זו ניצח לובצקי את עקיבא רובינשטיין.

באותה שנה סיים לובצקי במקום הרביעי בתחרות דרזדן (ניצח: פאול לאונהרדט).

בשנת 1904 חלק מקום 2–3 בתחרות קובורג. בשנת 1910 חלק מקום ראשון עם טואנס בתחרות המבורג. באותה שנה סיים במקום השלישי בתחרות המבורג (ניצח: ז'יגמונד ברס). בשנת 1910 חלק מקום 1–3 עם פאול לאונהרדט ומוריג בתחרות לייפציג. בשנת 1911 ניצח לובצקי בתחרות אמנים בקלן. בתחרות זו ניצח לובצקי את גרז רוטלוי.
בשנת 1911 סיים במקום השני בתחרות סן-רמו. (ניצח: הנס פארני) וכן למקום השני בתחרות לייפציג (ניצח: ולנטינר). בשנת 1912 הגיע למקום החמישי באבזיה (ניצח: רודולף שפילמן). בשנת 1912 סיים במקום ה-16 בתחרות ורוצלב (ניצחו: עקיבא רובינשטיין ואולדריך דוראס). באותה שנה סיים במקום ה-12 בתחרות פיסטיאן (ניצח: עקיבא רובינשטיין).

בשנת 1913 סיים במקום השלישי בתחרות ורשה (ניצח: אלכסנדר פלמברג). באליפות השמינית של רוסיה שהתקיימה בסנקט פטרבורג בשנת 1913/14 סיים לובצקי במקום הרביעי (ניצחו: אלכסנדר אלכין ואהרון נימצוביץ'). בתחרות זו ניצח לובצקי את יפים בוגוליובוב.

במהלך מלחמת העולם הראשונה עבר לובצקי לוורשה. בשנת 1916 חלק מקום ראשון עם עקיבא רובינשטיין בתחרות בוורשה. בשנת 1917 סיים במקום השני, אחרי עקיבא רובינשטיין. בשנת 1919 סיים במקום השמיני (ניצח: זדז'יסלב בלסיצ'מן ). בשנת 1924 חלק מקום ראשון עם אלכסנדר פלמברג. בשנת 1925 חלק מקום 3–5 (ניצח: סטניסלב קון). בשנת 1926 סיים במקום השלישי (ניצחו: משה בלאס ופאולין פרידמן). בשנת 1926 חלק מקום 3–5 באליפות פולין הראשונה שהתקיימה בורשה (ניצח: דויד פרזפיורקה). בשנת 1926/7 סיים במקום השלישי (ניצחו: ליאון קרמר וסטניסלב קון). בשנת 1927 חלק מקום 11–12 באליפות פולין השנייה שהתקיימה בלודז'. (ניצח: עקיבא רובינשטיין). בשנת 1928 סיים במקום החמישי בתחרות ורשה (ניצח:משה בלאס). בשנת 1929 חלק מקום 3–4 בתחרות ורשה (ניצח: ליאון קרמר). בשנת 1930 סיים במקום הרביעי בתחרות ורשה (ניצח: פאולין פרידמן). בשנת 1937 חלק מקום 11–12 באליפות פולין הרביעית שהתקיימה ביוראטה (ניצח: סבלי גריגורייביץ' טרטקובר).

בשנת 1940 נעצר לובצקי בוורשה, הובל למחנה ריכוז על ידי הנאצים ושם מצא את מותו.

==קישורים חיצוניים==

* 

== הערות שוליים ==

קטגוריה:שחמטאים יהודים פולנים
קטגוריה:שחמטאים יהודים אוקראינים
קטגוריה:שחמטאים יהודים בשואה
קטגוריה:ילידי 1881

קטגוריה:נפטרים ב-1940
ארגון אלמנות ויתומי צה"ל

ארגון אלמנות ויתומי צה"ל ע"ר, הוא ארגון וולונטרי יציג על פי חוק. הארגון הוקם בשנת 1991, והוא הארגון הבלעדי המייצג את האלמנות והיתומים אשר בני זוגן או אביהם נהרג בעת שירותו הצבאי או הביטחוני מאז מלחמת העצמאות ועד היום. מטרתו של הארגון לקדם, לשקם ולהעניק בית חם ואוזן קשבת לאלמנות וליתומי חללי צה"ל וכוחות הביטחון.

==היסטוריה==
הארגון הוקם בשנת 1991, לאחר שמייסדיו, פרשו מארגון "יד לבנים", על מנת לדאוג לייצוג הולם לצרכים הייחודיים של אלמנות ויתומי צה"ל וכוחות הביטחון. בשנת 2009, הביאו מאמצי הארגון לשינוי החקיקה על פיה אלמנת צה"ל שנישאה מחדש איננה עוד מוכרת כאלמנת צה"ל על ידי מוסדות המדינה, תיקון שהביא להכרתן מחדש של אלמנות צה"ל רבות.

==פעילות הארגון==
על מנת לסייע לאלמנות וליתומי צה"ל מקיים הארגון מספר מפעלים:
* חלוקת מלגות ליתומים לרכישת השכלה אקדמית ומקצועית.
* ארגון מחנות קיץ ליתומים בארצות הברית.
* מערך מחנות 'עוצמה' ליתומי צה"ל בגילאי 6–18.
* חגיגת בר מצווה ובת מצווה הכוללת אירוח בבית הנשיא, ביקור בכותל ועוד.
* שי ליתומים הבאים בברית נישואים.
* טקס הצדעה למתגייסים.
* סיוע בבעיות רפואיות מורכבות.
* סיוע במצוקה כלכלית.
* תמיכה נפשית.
* סבסוד נופש בבתי מלון
* טיולים חד-יומיים.
* פעולות הנצחה לחללים.

==מבנה הארגון==
לארגון יש אספה כללית המונה 50 חברות וחברים הנבחרים אחת ל-4 שנים. האספה הכללית בוחרת את חברי הוועד המנהל המונה 7 חברות אשר בראשו עומדת יו"ר הארגון.

המוסד המנהל את ענייני הארגון הוא הוועד המנהל, והוא עוסק בין היתר בבחינת בעיותיהם של האלמנות והיתומים, מגיש למשרד הביטחון הצעות לשיפורים בתקנות הקיימות ופועל בממשלה ובכנסת ליזום חקיקה בנושאים שונים הקשורים לקידום מצבם של האלמנות והיתומים.

לארגון סניפים בכל רחבי ישראל הממוקמים בסניפי "יד לבנים". לכל סניף יש ועד מנהל ובו נציג של ארגון אלמנות ויתומי צה"ל, שתפקידו לדאוג לרווחת הפרט של חברי הארגון המתגוררים באותה רשות מקומית.

בחודש יוני 2023, ראש המוסד לשעבר יוסי כהן מונה לנשיא חוג הידידים של ארגון אלמנות ויתומי צה"ל.

==ראו גם==
*הנצחת חללי מערכות ישראל

==קישורים חיצוניים==

* 

* 
* לירן דנש, [http://www.nrg.co.il/online/16/ART1/571/374.html "על אלמנות צה"ל לחזק זו את זו"], באתר nrg

==הערות שוליים==

קטגוריה:ישראל: עמותות
קטגוריה:הנצחת חללי מערכות ישראל
קטגוריה:גבעת שמואל: חברות
קטגוריה:ישראל: ארגונים העוסקים בצה"ל
צ'אן צ'אן (שיר)

צ'אן צ'אן (בספרדית: Chan Chan) הוא שיר בסגנון סון קובני, שנכתב בידי המוזיקאי הקובני קומפאי סגונדו ב-1987.
== היצירה ==
השיר עוסק באהבתם של צ'אן צ'אן וחואניקה, שתי דמויות מהפולקלור הקובני, המתוארת באופן אירוטי מרומז. הוא הוקלט מאוחר יותר גם על ידי איברהים פרר, והיה השיר הראשון באלבום הפסקול של בואנה ויסטה סושיאל קלאב, מה שהקנה לו הצלחה ברחבי העולם.

על כתיבת השיר אמר סגונדו:

== בתרבות ==
בין השנים 2006 - 2008, השיר היה מנגינת הנושא של "לופ 23" בחינוכית. השיר גם הופיע בפרק 603 בסדרה "משפחת סימפסון".

==קישורים חיצוניים==

* [http://latintohebrew.blogspot.com/2015/07/compay-segundo-chan-chan.html מילות השיר בתרגום לעברית]

קטגוריה:שירים בספרדית
קטגוריה:מוזיקה קובנית
קטגוריה:שירי 1987
קטנזארו (נפה)

נפת קטנזארו (באיטלקית: Provincia di Catanzaro) היא נפה בדרומו של מחוז קלבריה שבאיטליה. הנפה משתרעת על שטח של 2,391 קמ"ר, בירתה בעיר קטנזארו ובשנת 2007 התגוררו בה 366,647 תושבים. 

היא גובלת בנפת קוזנצה במחוז קלבריה בצפון, בנפת קרוטונה במחוז קלבריה בצפון-מזרח, בנפת רג'ו די קלבריה במחוז קלבריה בדרום, בנפת ויבו ולנטינה בדרום-מערב, בים היוני במזרח ובים הטירני במערב.

==קישורים חיצוניים==

* 

קטגוריה:קלבריה: נפות
נודולה

נודולה של צור בסלעי הקירטון של צוקי ראש הנקרה
סלעי הקירטון של צוקי ראש הנקרה, ובהם נודולות של צור
נודולה בפטרולוגיה – אחד מסוגי התרכיזים המתהווים בסלעי משקע. נודולות מופיעות לרוב בשכבות הערוכות במקביל בין שכבות של הסלע המכיל אותן.

נודולות מורכבות מחומרים שונים מאלה המרכיבים את הסלעים העוטפים אותן, והן עשויות להכיל סלע המורכב ממספר מינרלים או תרכיז של מינרל אחד בלבד. לדוגמה: נודולות של צור המורכבות מקוורץ או מכלקדון המצויות בסלעי גיר או קירטון המורכבים מן המינרל קלציט, נודולות של פוספוריט, גבס ועוד.

==היווצרות==

על קרקעית הים נוצרת בוצה של חומרים מן היבשה (חומרי בליה וסחף) ומן הים (שרידי בעלי חיים וצמחים).

בבוצה זו מתרחשים תהליכי דיאגנזה (diagenesis): תהליכים פיזיקליים, כימיים וביוגניים המלכדים את הגרגרים לסלע באמצעות הידוק ודחיסה. תהליכים אלה חלים על המשקע הרך לאחר הרבדתו וגורמים להתקשותו.

נודולות נוצרות כאשר החומרים המצויים בבוצה אינם מתערבבים ומסתלעים בנפרד זה מזה, או זה בתוך זה, בו-זמנית.

בצוקי הקירטון של ראש הנקרה מצויות נודולות רבות של צור: הגיר בבוצה יצר את סלעי הגיר והקירטון ואילו הסיליקה יצרה את נודולות הצור (ר' תמונות).

==קישורים חיצוניים==
* 

קטגוריה:סלעי משקע
Back to Black (שיר)

Back To Black (בעברית: בחזרה לשחור) הוא שיר של זמרת הג'אז הבריטית איימי ויינהאוס מתוך אלבום האולפן השני שלה, Back to Black.

השיר נכתב על ידי ויינהאוס והמפיק היהודי-בריטי מארק רונסון והופק על ידו גם כן.

לשיר יצא רמיקס עם הראפר האמריקני ג'יי-זי, מתוך אלבום הדלוקס של Back to Black.

== וידאו קליפ ==
הקליפ לשיר בוים על ידי פיל גריפין. הקליפ כולל בתוכו לוויה ובה נראית ויינהאוס בבגדים שחורים, ובוכה על קבר, ועליו כתובות המילים "ת.נ.צ.ב.ה. לבה של איימי ויינהאוס" ("R.I.P. the Heart of Amy Winehouse").

הווידאו צולם בעיקר בסמוך לגן גיבסון גן ודרכי צ'לסום בסטוק נווינגטון, לונדון. סצנות הלוויה צולמו בבית הקברות "אבני פארק" בסמוך ללונדון. על פי אתר האינטרנט הרשמי של ויינהאוס, 

== קומפוזיציה ומבנה ==
השיר מבוצע בסולם רה מינור שנחשב אחד הסולמות ה"אפלים" במוזיקה. ומזוהה עם יצירות כמו הרקוויאם של מוצרט.

השיר נפתח ב-8 תיבות שכוללות את המהלך ההרמוני המרכזי של השיר בליווי אקורדים של פסנתר במקצב רבעים. תפקיד הפסנתר ממשיך לתוך הבית ואליו מצטרפים גם פעמוני כנסייה שתורמים לאווירה הדרמטית של השיר. בפזמון מצטרפים לליווי כלי מיתר בסגנון פופ שנות ה-60 בקו מלודי עדין.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|פלטינה
|20,000
|-
!ארצות הברית (RIAA)
|פלטינה
|1,000,000
|-
!בריטניה (BPI)
|פלטינה
|600,000
|-
!גרמניה (BVMI)
|זהב
|150,000
|-
!דנמרק (IFPI Denmark)
|זהב
|15,000
|-
!יוון (IFPI Greece)
|פלטינה
|15,000
|-
!ספרד (PROMUSICAE)
|זהב
|10,000
|-
!שווייץ (IFPI Switzerland)
|פלטינה
|30,000
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים שנכתבו על ידי מארק רונסון
קטגוריה:שירים שהופקו על ידי מארק רונסון
קטגוריה:וידאו קליפים בשחור-לבן
קטגוריה:שירים על בגידה: מעילה באמון
קטגוריה:שירים על התאבדות
קטגוריה:בלדות משנות ה-2000
קטגוריה:בלדות נשמה
קטגוריה:סינגלים בהוצאת איילנד רקורדס
ישראל לוין (שופט)

ישראל לוין בכנס של [[המועדון המסחרי והתעשייתי (שנות ה-70)]]
ישראל לוין (1 בדצמבר 1904 – 28 בדצמבר 1997) היה מראשוני השופטים במדינת ישראל.

==ביוגרפיה==
נולד בירושלים, בן למשה גוטל לוין וציפורה לוין (בתו של יואל משה סלומון). בתום לימודיו התיכוניים, בבית הספר הריאלי בחיפה, הוא למד לימודי משפטים באוניברסיטת ליברפול שבאנגליה והוסמך לעריכת דין.

לאחר קום המדינה נבחר לוין לכהן כשופט בית המשפט המחוזי בתל אביב, בו כיהן עד 1952. בשנים 1951–1952 היה שופט בפועל בבית המשפט העליון. לאחר מכן הוא פנה לעסוק בעריכת דין באופן פרטי, עד מינויו בשנת 1969 לסגן נשיא בית הדין הארצי לעבודה. בתפקיד זה נותר עד לפרישתו, בשנת 1975.

לאורך השנים היה לוין פעיל במוסדות וארגונים מקצועיים וציבוריים. בין תפקידיו נמנים: נשיא בני ברית ישראל ומפקח הלשכה הגדולה, חבר המועצה לעניינים בינלאומיים בארגון בני ברית העולמי, יושב ראש האגודה הישראלית לטרשת נפוצה, יושב ראש כבוד של בית הדין המפלגתי במפלגה הליברלית, יושב ראש סניף תל אביב של הסתדרות עורכי הדין בישראל, וכן נשיא המועדון המסחרי והתעשייתי.

מנישואיו של לוין עם ונדה לבית לבקוביץ נולדו שלושה ילדים. לימים הוא נישא בשנית.

==קישורים חיצוניים==
* [http://www.salomon-family.com/content_inner.asp?id=48&title=השופט-ישראל-לוין&langid=1 ישראל לוין] באתר משפחת סלומון
* [https://www.geni.com/people/Israel-Levin/6000000010200079737 ישראל לוין], באתר Geni

קטגוריה:משפחת סלומון (הראש"ז)
קטגוריה:אנשי היישוב ילידי הארץ
קטגוריה:עורכי דין ישראלים במאה ה-20
קטגוריה:שופטי בית המשפט המחוזי בתל אביב
קטגוריה:שופטים במינוי זמני בבית המשפט העליון
קטגוריה:שופטי בית הדין הארצי לעבודה
קטגוריה:נשיאי בני ברית ישראל
קטגוריה:בוגרי בית הספר הריאלי
קטגוריה:בוגרי אוניברסיטאות ומכללות בממלכה המאוחדת
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1904
קטגוריה:ישראלים שנפטרו ב-1997
אריאלה סביר

אריאלה סביר (נולדה ב-11 במרץ 1961) היא מחנכת, ריתמיקאית, זמרת, סופרת ילדים ומשוררת שירי ילדים חרדית ישראלית.

==ביוגרפיה==
סביר נולדה וגדלה במושב אורות. בילדותה התגלתה אצלה מחלת עיניים קשה, ובמהלך נעוריה איבדה את כושר הראייה. הוריה בחרו לשלוח אותה למוסדות חינוך רגילים, שאינם מותאמים לעיוורים, במטרה לשלבה בחברה. למרות לקותה התעקשה להתגייס לצה"ל, בתום מאבק ממושך גויסה והייתה החיילת העיוורת הראשונה בצה"ל, והיא שירתה כמש"קית חינוך.

אחרי השירות הצבאי החלה לעבוד כריתמיקאית, הפיצה את שיטת החינוך המוזיקלי, המותאמת לפעוטות ולילדים בעלי מוגבלויות. במרוצת השנים הכשירה גננות ומורות רבות, במסגרות פרטיות ובמוסדות אקדמיים כמכללת אורנים ומכללת לוינסקי לחינוך.

במקביל לעבודתה כמורה, כתבה שירי ילדים וסיפורים רבים, אותם הפיצה במגוון מדיות – ספרים, תקליטורי שירה, לומדות ומשחקי מחשב. עד 2008 פרסמה 5 ספרים, 66 קלטות, ו-7 סרטי וידאו לילדים. סביר כתבה למעלה מ-1,500 שירים.

==חיים אישיים==
סביר נשואה ליעקב ואם לשמונה ילדים. בנה השישי חגי הוא אוטיסט, אותו גידלה בביתה, ובגינו הפכה מעורבת בעידוד והעצמת הורים לילדים בעלי עיכוב התפתחותי. לאור ניסיונה כילדה וכאמא, מעודדת סביר הורים להימנע מלשלוח ילדים בעלי מוגבלויות למוסדות ולגדלם בבית.

אריאלה סביר חזרה בתשובה עם בעלה והיא מנהלת בית חרדי. היא מופיעה בפני נשים ונערות ומספרת את סיפור חייה.

מתגוררת בקרני שומרון.

== ספריה ==
* בונים סוכה
* ליולדת באהבה
* לבת המצווה באהבה
* נשיר ונרקדש: שירי משחק ברוח הקדש
* ליאורה
* ביגלה חמץ
* טיף טף ותוף
* היום יום ששיר
* חנכה שמח: חגיגת חנוכה שכל ילד אוהב בשיר, במשחק לאור נר מהבהב
* משפחמבה: משפחה שחם בה. שירים, ספורים והפעלה גם-בה

==קישורים חיצוניים==
* 
* 
* 
* , ריאיון עם אריאלה סביר
* אפרת כהן, [http://www.hidabroot.org/ARDetail.asp?BlogID=111968 הלוחמת], ריאיון עם אריאלה סביר, ב"הידברות סופשבוע", פברואר 2011; [http://www.hidabroot.org/ARDetail.asp?BlogID=111978 חלק ב' של הראיון]
* [http://tv.tvmeir.com/Tv/Show?Idx=5604#.U-lBofmSzh4 ריאיון עם אריאלה סביר] בתוכנית רוח נשית בערוץ מאיר.
* 

קטגוריה:אמניות ישראליות שחזרו בתשובה
קטגוריה:נשות חינוך ישראליות
קטגוריה:אנשי חינוך ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:משוררי ילדים ישראלים
קטגוריה:סגל אורנים - המכללה האקדמית לחינוך
קטגוריה:סגל מכללת לוינסקי לחינוך
קטגוריה:עיוורים ישראלים
קטגוריה:נשות המושב
קטגוריה:אנשי המושב
קטגוריה:בוגרות תיכון אזורי באר טוביה
קטגוריה:בוגרי תיכון אזורי באר טוביה
קטגוריה:קרני שומרון: אישים
קטגוריה:זמרות ילדים ישראליות
קטגוריה:מתנחלות
קטגוריה:מועצה אזורית באר טוביה: אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
בארלטה-אנדריה-טראני (נפה)

נפת בארלטה-אנדריה-טראני (באיטלקית: Provincia di Barletta-Andria-Trani) היא נפה במזרחו של מחוז פוליה שבאיטליה.

הנפה משתרעת על שטח של 1,538 קמ"ר, ובשנת 2005 התגוררו בה 384,293 נפש. בירתה של הנפה בעיר טראני.

== ראו גם ==
* יהדות טראני
* ישעיה די טראני
* ריא"ז

==קישורים חיצוניים==

* 

קטגוריה:פוליה: נפות
כרמה צ'אקון

כרמה צ'אקון פיקראס (בספרדית ובקטלאנית: Carme Chacón Piqueras; נולדה ב-13 במאי 1971 באספלוגס דה ליוברגט שליד ברצלונה - 9 באפריל 2017 במדריד) הייתה פוליטיקאית ספרדית, שרת ההגנה של ספרד בשנים 2008–2011 והייתה האישה הראשונה בהיסטוריה של ספרד שהחזיקה בתפקיד זה.

== ביוגרפיה ==
צ'אקון הייתה בעלת דוקטור במשפטים מאוניברסיטת ברצלונה.

בשנים 1996–1997 שימשה כמשקיפה מטעם "הארגון לביטחון ושיתוף פעולה באירופה" (OSCE) בבוסניה והרצגובינה ובאלבניה.

עבדה כמרצה למשפט חוקתי וכיהנה כמזכירת החינוך, התרבות והמחקר בוועדה המבצעת של מפלגת הפועלים הסוציאליסטית הספרדית. צ'אקון הייתה חברה במפלגת הסוציאליסטים של קטלוניה ושירתה כחברת פרלמנט של פרובינציית ברצלונה מטעם מפלגה זו. הייתה סגנית-יו"ר הבית התחתון של הקורטס חנרלס (הפרלמנט הספרדי) ואחר כך, כיהנה כשרת השיכון בשנים 2007–2008.

באפריל 2008, מונתה לשרת ההגנה בממשלתו של חוסה לואיס רודריגס ספאטרו והייתה לאישה הראשונה שמילאה תפקיד זה. ב-19 במאי 2008 ילדה צ'אקון את בנה, מיגל. בדצמבר 2011 סיימה את תפקידה כשרת ההגנה.

לאחר שחוסה לואיס רודריגס ספאטרו הודיע שלא יתמודד בבחירות 2012, הועלתה הערכה לפיה כרמה צ'אקון תתמודד על תפקיד ראש הממשלה, ברם לאחר כישלון מפלגתה בבחירות המקומיות, הודיעה שלא תתמודד על ראשות הממשלה. ב-2016 עזבה את הפוליטיקה כדי להתעסק בתחום המשפט.

הלכה לעולמה ב-9 באפריל 2017, בעקבות סיבוכי מחלת לב מולדת.

==קישורים חיצוניים==

* 

==הערות שוליים==

קטגוריה:פוליטיקאיות ספרדיות
קטגוריה:שרי ההגנה של ספרד
קטגוריה:שרי שיכון
קטגוריה:בוגרי אוניברסיטת לאוול
קטגוריה:בוגרות אוניברסיטת יורק
קטגוריה:בוגרות אוניברסיטת ברצלונה
קטגוריה:ספרדיות שנולדו ב-1971
קטגוריה:ספרדים שנולדו ב-1971
קטגוריה:ספרדים שנפטרו ב-2017
אטלה סלברג

אטלה סלברג (Atle Selberg; 14 ביוני 1917 - 6 באוגוסט 2007) היה מתמטיקאי נורווגי, שידוע בעיקר על עבודתו בתחום תורת המספרים האנליטית ותורת ה.

== ביוגרפיה ==
סלברג נולד בשנת 1917 בלנגסונד שבנורווגיה. בעודו בבית הספר הושפע מאוד מעבודותיו של סריניוואסה רמנוג'אן ופיתח בעקבות עבודה שלו את הנוסחה האנליטית המדויקת של פונקציית החלוקה. לצערו, הוא גילה שהתגלית פורסמה לפניו על ידי האנס ראדמאכר. תקרית זו הייתה טראומטית עבורו והוא העדיף לשמור חלק מעבודותיו לעצמו עד שיהיה בטוח שאף אחד עדיין לא פרסם תגלית דומה. על כך אמר יו מונטגומרי: "לסלברג היו המון עבודות שלא פורסמו, ותמיד היה חשש שהוא יאמר 'אה כן, אני יודע על כך כבר כמה שנים". הוא למד באוניברסיטת אוסלו וקיבל את הדוקטורט שלו בשנת 1943.

=== במלחמת העולם השנייה ולאחריה ===
בתקופת מלחמת העולם השנייה עבד סלברג בבידוד, עקב הכיבוש הנאצי של נורווגיה. לאחר המלחמה התפרסמה עבודתו של סלברג בעולם, ובעיקר עבודתו על פונקציית זטא של רימן. הוא הוכיח כי אחוז האפסים המצויים על הקו Re(s)=1/2 אינו שואף לאפס ככל שמתקדמים על ציר המספרים. אחרי המלחמה הוא פנה לתאוריית הנפה, שננטשה על ידי המתמטיקאים עד שסלברג החזירה שוב לאור הזרקורים. במאמר משנת 1947 הוא הציג את שיטת הנפה של סלברג. בשנת 1948 הציג סלברג הוכחה אלמנטרית למשפט המספרים הראשוניים. פאול ארדש השתמש בתוצאה חשובה של סלברג והגיע להוכחה בערך באותו הזמן, מה שגרם למחלוקת ביניהם לגבי זכות הראשונים. בעבור כל התגליות הללו ועוד, קיבל סלברג את מדליית פילדס, הפרס החשוב ביותר למתמטיקאים, בשנת 1950.

סלברג היה גאון מתמטי שפועלו היה רב, ואחדים כינו אותו הגאוס החדש. הסיפור מספר על קרל לודוויג זיגל, ששב מאוניברסיטת פרינסטון וביקר את חברו הטוב הארלד בוהר. הוא שאל אותו: "ובכן, קרה משהו מאז יצאתי לגלות בפרינסטון?", בוהר השיב במילה אחת: "סלברג!".
בשנת 1950, עזב סלברג את נורווגיה למכון למחקר מתקדם בארצות הברית, שם נשאר עד מותו ב-2007, מאי-ספיקת לב.

סלברג נשא לאשה את הדוויג ליברמן, שעבדה אף היא במכון למחקר מתקדם, ולזוג נולדו שני ילדים. אחרי מותה ב-1995 נישא בשנית.

== פרסים והוקרה ==
מלבד מדליית פילדס בה זכה, זכה סלברג בפרס וולף במתמטיקה בשנת 1986. הוא נבחר לאקדמיה הנורווגית למדעים ולאמנויות, האקדמיה המלכותית הדנית למדעים ולאמנויות, והאקדמיה האמריקאית לאמנויות ולמדעים.

== קישורים חיצוניים ==

* 
* 

קטגוריה:מתמטיקאים נורווגים
קטגוריה:סגל המכון למחקר מתקדם
קטגוריה:זוכי פרס וולף למתמטיקה
קטגוריה:זוכי מדליית פילדס
קטגוריה:חברי האקדמיה האמריקאית לאמנויות ולמדעים
קטגוריה:ילידי 1917

קטגוריה:נפטרים ב-2007
טורו אוהירה

טורו אוהירה (יפנית: 大平透 ; 24 בספטמבר 1929- 12 באפריל 2016) היה שחקן, מדבב (סאייו) וקריין ותיק ופופולרי ביפן.

== חייו ==
לאחר לימודי מכינה באוניברסיטה העירונית של טוקיו, טורו סיים לימודי פוליטיקה של המדע והכלכלה באוניברסיטת מייג'י. בשנת 1954 הצטרף טורו למערכת השידור היפנית, שם הוא נעשה לקריין ומפיק. בשנת 1955 בפתיחת מערכת השידור של טוקיו, טורו התגייס לחברה תאטרלית. ב-1958, טורו עזב את החברה כדי להיות מדבב.

טורו נודע בדיבוב נבלים קפדנים ודמויות בדחניות.
פרסומו בא מדיבוב דארת' ויידר בסדרת הסרטים מלחמת הכוכבים (בפרק 3: נקמת הסית', טורו חזר לדבב את דארת' ויידר לקראת הסוף), הומר סימפסון ממשפחת סימפסון, דוקטור נאמבו קוזאבורו (דוקטור בנג'מין ברייטהד) מסדרת גאטשאמן, פיט השחור מסדרות דיסני ועוד.

מלבד דיבוב סדרות זרות וסרטים זרים, טורו קריין בסדרות טוקוסאצו (בקצרה = אפקטים מיוחדים יפניים), בעיקר של חברת "טואי". הוא קריין את הסדרות הראשונות של סופר סנטאי עד שנת 1983, וחזר בשנת 1992 כשהיה קריין בסדרה "Kyoryu Sentai Zyuranger" (הסדרה ששימשה את הבסיס ל"מייטי מורפין פאוור ריינג'רס" באמריקה תחת שרביטו של חיים סבן). בנוסף, בסדרה Choriki Sentai Ohranger (1995) טורו דיבב את הקיסר באקוס וורת' (שבגרסה האמריקאית שלה, "פאוור ריינג'רס זיאו", נקרא מונדו) . טורו גם קריין בסדרות הגיבורים המטאליים בשנות ה-80, ובין השאר בסדרות: "שיידר" ו"ספילבן" (שהפכו ביחד באמריקה ל-"VR טרופרס", גם כן תחת ידיו של סבן).

במרץ 2007, זכה טורו בפרס ההצלחה בטקס הראשון של פרסי הדיבוב.

בשנותיו האחרונות, טורו נראה כנציג הפקת אוהירה. הוא נפטר ב-12 באפריל 2016.

==קישורים חיצוניים==

קטגוריה:מדבבים יפנים
קטגוריה:יפנים שנולדו ב-1929
קטגוריה:יפנים שנפטרו ב-2016
המכשפות (ספר)

המכשפות (באנגלית: The Witches) הוא ספר ילדים פופולרי מאת הסופר הבריטי רואלד דאל. האיורים צוירו על ידי קוונטין בלייק, שאייר את רוב ספריו של דאל בגרסה האנגלית. הספר יצא לאור בשנת 1983, ובעברית יצא בשנת 2003 ב"סדרת מרגנית" של זמורה ביתן. 

הספר עובד לסרט ילדים מצליח בשנת 1990, "המכשפות", בכיכובה של אנג'ליקה יוסטון בתפקיד המכשפה הראשית העולמית. למרות הביקורות החיוביות, הסרט לא זכה להצלחה, ואף קיבל ביקורת חריפה מדאל עצמו, שהצהיר את שנאתו לסרט ובפרט את סיומו, שהיה שונה מאוד מהסיום שנתן לספר.

ב-2020 יצא גרסה נוספת לסרט בבימויו של רוברט זמקיס, ובהשתתפותם של אן האת'וויי וכריס רוק.

== עלילה ==
ילד אנגלי, שהוריו נהרגו בתאונת דרכים, עובר לגור עם סבתו, מומחית למכשפות בנורווגיה. צוואת הוריו מציינת שהילד אמנם יגור עם סבתו, אך באנגליה. הילד והסבתא נוסעים לאנגליה למלון "מקסים", טרם המעבר לביתם, שם ללא ידיעתם מתרחש כנס מכשפות. המכשפות מתכננות להפוך את ילדי העולם לעכברים בעזרת שיקוי שאותו יכניסו לממתקים. הילד מגיע לאולם הכנס בטעות, שומע על תוכניותיהן, נמצא ונהפך לעכבר. הילד, ביחד עם סבתו, מנסה להביס את המכשפות, ולבסוף מצליח על ידי הכנסת השיקוי של המכשפות לאוכל שלהן, וכך הוא הופך אותן לעכברים.

==קישורים חיצוניים==
* 
* 

קטגוריה:ספרי ילדים ונוער
קטגוריה:ספרי רואלד דאל
קטגוריה:ספרים שעובדו לסרטים
קטגוריה:ספרי 1983
קטגוריה:ספרי זמורה ביתן
קרל בורש

קרל בורש במרכז התמונה עם חברי ממשלתו, 1932
קרל בּוּרֵש (בגרמנית: Karl Buresch; 12 באוקטובר 1878 - 16 בספטמבר 1936) היה עורך דין, פוליטיקאי, שר וקנצלר אוסטריה.

== קורותיו ==

בורש נולד וגדל באובר-אנצרסדורף שבאוסטריה התחתית. בגלל מותו המוקדם של אביו נאלץ לממן את לימודיו במתן שיעורים פרטיים. הוא סיים את לימודי המשפטים באוניברסיטת וינה ב-1901 והצטרף אחר כך למשרד עורכי דין במקום הולדתו. בשנת 1909 נבחר כחבר מועצה מטעם המפלגה הנוצרית-סוציאלית והיה ראש מועצת אובר-אנצרסדורף בשנים 1916–1919.

===תחילת הקריירה הפוליטית===

בשנת 1919 נבחר למועצה המכוננת, שהוקמה לאחר התפרקותה של הקיסרות האוסטרו-הונגרית. בשנים 1924-1920 היה חבר בפרלמנט האוסטרי.
בשנת 1922 התמנה לתפקיד ראש מדינת אוסטריה התחתית, בעקבות התפטרותו של יוהאן מאייר. בתפקיד זה החזיק עד למינויו כקנצלר אוסטריה ביוני 1931 וגם ממאי 1932 ועד מאי 1933. בתפקידו זה יצג בהצלחה את האינטרסים הכלכליים של אוסטריה התחתית ושיתף פעולה עם סגנו הסוציאל-דמוקרטי. נראה שבסוף שנות ה-20 הקצינו השקפותיו והוא התקרב אידאולוגית ל"משמר המולדת" (Heimwehr).

===קנצלר אוסטריה===

במאי 1931, בשיאו של המשבר הכלכלי העולמי ומשבר הבנקים באוסטריה, לאחר שאוטו אנדר וגם איגנאץ זייפל לא הצליחו להרכיב ממשלה, הוטלה על בורש המשימה להרכיב ממשלת מעבר. משבר הבנקים ובעיות פיננסיות של הרכבת העסיקו את ממשלת בורש, ועל מנת להתמודד עמן נחקקו צווים זמניים. בנוסף, נאלצה הממשלה להיאבק בנאצים האוסטרים ולדכא את "הפיכת פּפרימרֵ" - מנהיג "משמר המולדת" בשטיריה, בספטמבר של אותה שנה. הקואליציה שתמכה בממשלה התפרקה בעקבות התנגדותו של בורש למדיניות פרו-גרמנית וליצירת איחוד מכסים עם גרמניה (צעד שעמד בניגוד לחוזה סן-ז'רמן שעליו חתמה אוסטריה בתום מלחמת העולם הראשונה). בעקבות זאת הקים בורש ממשלת מיעוט.

ב-1932 ניסה בורש להחזיר את עונש המוות על ידי משאל עם, אך נכשל בעקבות התנגדותם של הסוציאל-דמוקרטים, הליברלים והתקשורת השמאלית. בתחילת מאי של אותה שנה הגיש בורש את התפטרותו.

===שר האוצר ופרשיות פיננסיות===

בשנים כיהן 1935-1933 כשר האוצר בממשלות הפשיסטיות של אנגלברט דולפוס וקורט שושניג.
בתקופה זו הגיע לכמה השגים בתפקידו כמו הנפקת איגרת חוב ממשלתית מבוקשת וייצוב המטבע, אולם המחיר לכך היה אבטלה גבוהה.

שמו של בורש כרוך בכמה פרשיות כלכליות סוערות ברפובליקה הראשונה.
בנק האיכרים של אוסטריה התחתית, שבורש נמנה עם מייסדיה, הסתבך ב-1924 בספקולציות כושלות ונאלץ להתמזג עם בנק גרמני. בהקשר זה נוהלה מתקפה עיתונאית נגדו ב-1926, בין השאר נטען שהתעשר מן המשבר.

החל מינואר 1936 מונה לתפקיד נגיד בנק החיסכון של הדואר (Postsparkasse), אולם שתי פרשיות פיננסיות העיבו עליו בתקופה זו. נראה שפרשיות אלו הכניסו אותו לדיכאון עמוק.

קרל בורש נפטר ב-16 בספטמבר באותה שנה ממנת יתר של כדורי הרגעה.

==קישורים חיצוניים==

קטגוריה:פוליטיקאים אוסטרים
קטגוריה:קנצלרי אוסטריה
קטגוריה:שרי החוץ של אוסטריה
קטגוריה:שרי האוצר של אוסטריה

קטגוריה:אוסטרים שנולדו ב-1878
קטגוריה:אוסטרים שנפטרו ב-1936
ואג פפיאן

ואג פפיאן (בארמנית: Վահագն Պապյան; נולד ב-5 ביוני 1956 בירוואן, ארמניה, ברית המועצות) הוא פסנתרן, מנצח ומורה ישראלי יליד-ארמניה.

==ביוגרפיה==
פפיאן הפך לפסנתרן מקצועי בשנת 1979 לאחר שזכה בתחרות הבינלאומית viana da mott בליסבון. מיד לאחר מכן הוזמן להופיע בכל אולמות הקונצרטים הגדולים בברית המועצות לשעבר, כולל רסיטלים בסנקט פטרסבורג ובמוסקבה.

ואג פפיאן הוא בוגר הקונסרבטוריון של מוסקבה, שם למד תחת הדרכתו של הפרופסור הנודע מיכאל ווסקרסנסקי.
פפיאן מנצח על [[תזמורת האופרה הקאמרית, 2016|250x250 פיקסלים]]
מאסטרו פפיאן החל בשנת 1982 את לימודי הניצוח בקונסרבטוריון של סנקט פטרסבורג. הפך לחלק מקבוצה אליטיסטית שלמדה עם פרופסור איליה מוסן האגדי. ב-1984 הזמין ואלרי גרגייב את פפיאן לתפקיד מנצח זוטר של התזמורת הפילהרמונית של ארמניה. כשלוש שנים לאחר מכן הפך פפיאן למנצח ראשי ומנהל אמנותי של התזמורת. בתפקיד זה ניצח על יותר ממאתיים הופעות במגוון קומפוזיציות וסגנונות כולל מוזיקה מודרנית רוסית ומערבית.

הופעות האורח שלו כללו ניצוח על תזמורות ידועות כאשר המשיך באותו זמן להופיע כפסנתרן. כמו כן, פפיאן שיתף פעולה עם האופרה הלאומית של ארמניה משנת 1988 ועד 1990, בה עלה לישראל.

פפיאן ניצח על התזמורת הקאמרית האנגלית במרכז האמנויות ברביקן שבלונדון, התזמורת הפילהרמונית החדשה של יפן, מוסקבה, בלגרד, טרונדהיים, וב-2001 בפסטיבל אנסקו, את מקהלת הנערים של וינה. לאחרונה הופיע עם התזמורת הסימפונית של טקסס, התזמורת הסימפונית של מאלמה, ופסטיבל בדרום קוריאה בפני קהל של כ-4 אלף צופים.

בישראל הופיע לראשונה בשנת 2005 עם התזמורת הפילהרמונית הישראלית.

בעונה 2005/2006 החל פפיאן בשיתוף פעולה עם תיאטרון מריאינסקי בסנקט פטרסבורג.

כשותף של מקסים ונגרוב, החל פפיאן במסע הופעות באירופה, ארצות הברית, והמזרח הרחוק. הוא הקליט קטעי מוזיקה עם ונגרוב עבור הסדרה הקלאסית של EMI.

הפקות האופרה של פפיאן כוללות "שאול ודוד" של נילסן, "כרמן" של ביזה, "דון ג'ובאני" של מוצרט, ו"נורמה" של בליני.

מאז 1990 מלמד ואג פפיאן ניצוח ופסנתר בבית הספר למוזיקה ע"ש בוכמן-מהטה באוניברסיטת תל אביב ומנחה כיתות אמן בפסטיבל מוזיקה באיטליה, ובאוניברסיטאות בספרד ובארצות הברית.

משנת 2006 ועד היום משמש מאסטרו ואג פפיאן בתפקיד המנהל המוזיקלי של תזמורת האופרה הקאמרית באשדוד.

== חיים אישיים ==
מתגורר ביפו. מאז עלייתו לישראל נולדה לו בת נוספת, השחקנית סוזנה פפיאן.

ב-16 באפריל 2008 נהרג בנו , סמל בחטיבת גבעתי, בקרב בגבול רצועת עזה, לאחר שהגיע מארמניה לישראל כדי לשרת בצה"ל.

==קישורים חיצוניים==

* [https://web.archive.org/web/20160303175149/http://www.clarinetdays.com/clarinetdays-2006/VagPapian.pdf Vag Papian]

קטגוריה:מנצחים ישראלים
קטגוריה:מנצחים ארמנים
קטגוריה:מנצחים יהודים
קטגוריה:פסנתרנים ארמנים
קטגוריה:פסנתרנים ישראלים
קטגוריה:פסנתרנים יהודים
קטגוריה:מורים למוזיקה בישראל
קטגוריה:סגל אוניברסיטת תל אביב: מוזיקה
קטגוריה:אבות שכולים: חללי צה"ל
קטגוריה:ישראלים שנולדו ב-1956
סארו גוונגול, צ'יף יג'ו

אבא סארו גוונגול (נפטר ב-1778) היה הצ'יף של שבט היג'ו של האורומו. בנוסף לצ'יף יג'ו הוא היה גם הראס של בגמדר ושלט על חלקים מוולו, סארו היה אחד מהמצביאים החשובים בתקופת השופטים האתיופית. סארו טוען שהוא צאצא של אחד מחיילי אחמד גראן שהיה ערבי הנקרא עומר. 

החוקר הסקוטי ג'יימס ברוס פגש אותו ב-1770 ופרסם קלסתרון פניו.

== הערות שוליים ==
<div style="direction:ltr;">

</div>

קטגוריה:שושלת יג'ו
קטגוריה:מלכים אפריקאים
קטגוריה:נפטרים ב-1778
מייקל שייבון

מייקל שייבון (באנגלית: Michael Chabon, נולד ב-24 במאי 1963) הוא סופר יהודי-אמריקאי זוכה פרס פוליצר, שכתב ספרי מתח וכן רומנים דיסטופיים ורומנים היסטוריים.

== קורות חיים ==
שייבון נולד בוושינגטון הבירה אך גדל במדינות פנסילבניה ומרילנד במקביל, עקב גירושי הוריו.

בשנים 1987–1991 היה נשוי למשוררת לולי גרות (Groth). מאז 1993 נשוי לסופרת איילת ולדמן ולהם ארבעה ילדים. מתגורר בברקלי, קליפורניה.

== כתיבתו ==
את ספרו הראשון, "מסתרי פיטסברג", כתב כשהיה סטודנט לתואר שני באוניברסיטת קליפורניה באירווין. הספר נשלח על ידי מורו של שייבון לסוכן סופרים ללא ידיעתו ובשנת 1988, לאחר ששייבון קיבל מקדמה יוצאת דופן של 155,000 דולר עבורו, יצא הספר והפך לרב-מכר.

את פרס פוליצר קיבל שייבון בשנת 2001 עבור הרומן "ההרפתקאות המדהימות של קוואליר וקליי", העוסק בקורותיהם של שני נערים יהודים בניו יורק במהלך מלחמת העולם השנייה ואחריה.

רוב ספריו של שייבון עוסקים בזהות היהודית ובשואה, וכמו כן בנושאי מגדר, הורות וזיכרון.

בשנת 2018 הצטרף שייבון לצוות הכותבים של עונתה הראשונה של סדרת הטלוויזיה "מסע בין כוכבים: פיקארד“, בה שימש ככותב ראשי וכמפיק בפועל.

החל מ-2020 שימש יחד עם אשתו, איילת ולדמן, כמפיק בפועל של סדרת טלוויזיה של רשת שואוטיים שתיקרא "ההרפתקאות המדהימות של קוואליר וקליי", והמבוססת על ספר באותו השם של שייבון.

==ספריו==
*מסתרי פיטסברג (1988), תרגמה ארנה קזין. הוצאת עם עובד, 2010.
*ילדי פלא (1995), תרגם עופר שור, הוצאת בבל, 2008. עובד לסרט קולנוע.
*ההרפתקאות המדהימות של קוואליר וקליי (2000), תרגמה אלינוער ברגר, עם עובד, 2003.
*פתרון סופי, או: תעלומת התוכי החטוף (2004), תרגמה אלינוער ברגר, עם עובד, 2006.
*איגוד השוטרים היידים (2007), תרגם משה רון, עם עובד, 2007. הספר זכה בשלושת הפרסים החשובים בתחום המדע הבדיוני והפנטזיה: פרס הוגו, פרס נבולה ופרס לוקוס. כמו כן, על ספר זה זכה שייבון בפרס סיידווייז להיסטוריה חלופית.
*אבירי הדרך (2007), תרגמה סמדר מילוא, עם עובד, 2011.
*טלגרף אווניו (2012), תרגם משה רון, עם עובד, 2016.
*אור ירח (2016), תרגמה מיכל אלפון, עם עובד, 2019.

;לילדים ולנוער:
*סאמרלנד (2002).
*מדהימן (2011), תרגם תומר קרמן, עם עובד, 2013.

;כעורך:
*מתח גבוה: מקסוויני'ז, מבחר סיפורים מחשמלים (2003), תרגם יצהר ורדי, הוצאת כנרת, זמורה-ביתן, 2009.
*חמישים 1967–2017 סופרות וסופרים מן העולם כותבים על הכיבוש, בעריכת איילת ולדמן ומייקל שייבון, ידיעות ספרים, 2017.

==קישורים חיצוניים==

* 

* 
* 
* 
* 
* 
* 
* 
* 
* 
* 
* 
* 
* מתי שמואלוף, [https://test2013133.wordpress.com/2014/11/23/%d7%99%d7%94%d7%95%d7%93%d7%99-%d7%91%d7%92%d7%9c%d7%95%d7%aa-%d7%a7%d7%a4%d7%95%d7%90%d7%94-%d7%a7%d7%95%d7%a8%d7%90-%d7%a7%d7%95%d7%a8%d7%95%d7%aa-%d7%a9%d7%9c-%d7%99%d7%94%d7%95%d7%93%d7%99-%d7%90/ בסאונה עם מייקל שייבון, תרבות וספרות "הארץ"], 20 בנובמבר 2014
* 
* 
* 
* 
* 
* 
* 
* 

== הערות שוליים ==

*
קטגוריה:סופרים יהודים אמריקאים
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס לוקוס
קטגוריה:זוכי פרס סיידווייז
קטגוריה:סופרים להט"בים אמריקאים
קטגוריה:ביסקסואלים אמריקאים
קטגוריה:בוגרי אוניברסיטת קרנגי מלון
קטגוריה:סופרי מדע בדיוני יהודים
קטגוריה:סופרים ויוצרים זוכי פרס נבולה
קטגוריה:מסע בין כוכבים - אישים
קטגוריה:זוכי פרס פוליצר: סיפורת
קטגוריה:בוגרי אוניברסיטת פיטסבורג
קטגוריה:בוגרי אוניברסיטת קליפורניה באירוויין
קטגוריה:אמריקאים שנולדו ב-1963
קטגוריה:זוכי הפרס הספרותי של סנט לואיס
גאן (נהר)

הנהר גָאן (בסינית: 赣江 בפין-יין: Gàn Jiāng) – זורם מדרום לצפון לאורך של 885 קילומטרים במרכז המחוז ג'יאנגשי שבדרום מזרח סין ונשפך לאגם פויאנג. הנהר מהווה עורק תחבורה חשוב עבור נאנצ'אנג, בירת המחוז.
== גאוגרפיה ==
מוצא הנהר ברכס הרי דָאיוּ' המפרידים בין דרום מערב ג'יאנגשי למחוז גואנגדונג. הקטע הראשון של הנהר קרוי הנהר גָ'אנְג. סמוך לעיר גאנג'וֹאוּ נשפך אליו הנהר גונְג שמוצאו בהרי גְ'יולְייֵן שבדרום ג'יאנשי. הנהר המאוחד הקרוי גאן זורם צפונה דרך נאנצ'אנג, בירת המחוז. צפונית לנאנצ'אנג נשפך לגאן הנהר גִ'ין, שכיוונו הכללי מזרח-מערב. נהר זה משמש עורק תחבורה חשוב בצפון ג'יאנשי. כ-50 קילומטרים צפונית לנאנצ'אנג נשפך הגאן לאגם פויאנג. אגם פויאנג מחובר בתעלה קצרה לנהר היאנגצה, הנהר הארוך ביותר באסיה, לכן נחשב הגאן כאחד מיובליו הדרומיים של היאנגצה.

האזור בו זורם הגאן גשום למדי (בין 1400 ל-1880 מילימטר גשם בשנה) והספיקה השנתית היא 68.7 מיליארד מ"ק. על הנהר נבנתה תחנת כוח הידרואלקטרית שתפוקתה 3.6 מיליון קילוואט.

העמק שיצר הנהר שימש מימים קדומים כנתיב חשוב בין מחוז גואנגדונג לעמק היאנגצה וצפונה. עד 1840 עבר כל סחר החוץ של סין בנתיב זה. כאשר סחורות היבוא שנפרקו במרכז סחר החוץ בגואנגג'ואו נשלחו צפונה וסחורות יצוא כדוגמת תה נשלחו דרומה. חשיבותו של נתיב זה פחתה מאוד כאשר ב-1937 נסללה מסילת הרכבת בין גואנגג'ואו להנקאו במחוז חוביי. חלקו התחתון של העמק הוא שטח חקלאי פורה ומגדלים בו בעיקר אורז ותה.

בשל מספר אשדות גדול הנהר עביר לשיט למפרשיות בלבד דרומית לגאנג'וֹאוּ, ממנה וצפונה עד אגם פויאנג הנהר עביר לשיט של ספינות נהר, אם כי בתקופת החורף, כשפני המים בנהר יורדים ניתן להגיע עד גִ'י'אָן בלבד. סירות קטנות מפליגות במעלה הנהר גָ'אנְג ומגיעות עד דָאיוּ' וממנה ניתן לחצות את הרי מלינג דרך מעבר מיי לגואנגדונג.

==קישורים חיצוניים==

* 

== הערות שוליים ==

קטגוריה:ג'יאנגשי
קטגוריה:סין: נהרות
ברוך שמעון סלומון

הרב ברוך שמעון סלומון (ה' בטבת ה'ת"ש; 17 בדצמבר 1939 - י"ז באדר ה'תשס"ט; 13 במרץ 2009) היה הרב הראשי וראש אבות בתי הדין בפתח תקווה וראש ישיבת נחלת דוד.

==ביוגרפיה==
נולד לרב דוד סלומון, רבו של כפר אברהם (אז עדיין יישוב עצמאי), ולצפורה, בתו של הרב ישראל אריה ספיר, מרבני פתח תקווה. למד בישיבת אור ישראל לצעירים, ובהיותו בן 13 עבר ללמוד בישיבת חברון בירושלים.

לאחר נישואיו לרבקה לבית מנדלבוים עבר להתגורר בפתח תקווה. בשנת תשכ"ה (1965) הקים על שם אביו את "ישיבת נחלת דוד" בכפר אברהם וכיהן בה כראש ישיבה. לאחר פטירת אביו, שכיהן כרב שכונת כפר אברהם בפתח תקווה, ראש "חבר הרבנים שעל ידי הפועל המזרחי" וכראש הישיבה הטכנולוגית כפר אברהם, נבחר לכהן כרב השכונה, ואחיו הרב יעקב משה סלומון כיהן כראש הישיבה הטכנולוגית. בשנת תשל"ט נבחר לרב האשכנזי של פתח תקווה לצד עמיתו הספרדי הרב משה מלכה. לאחר פטירת הרב מלכה בתשנ"ז (1997) נשאר הרב סלומון לבדו בתפקיד רב העיר, עד לפטירתו בשנת תשס"ט (2009).

בצעירותו נטה הרב סלומון לציונות והיה חבר ב"חבר הרבנים שעל ידי הפועל המזרחי". אולם בעקבות ההתנגדות לפסק דין האח והאחות של הרב שלמה גורן פרש הרב סלומון מחברותו בוועד רבני הפועל המזרחי, שבראשו עמד אז הרב שלמה גורן, ובשנים שלאחר מכן תמך בהקמת דגל התורה על ידי הרב שך.

הרב סלומון עמד בראש המאבק נגד פתיחת קולנוע היכל בשבת, ועמדותיו היו נחשבות למחמירות, דבר שהתבטא במתן הכשרות לעסקים בעיר על ידי המועצה הדתית. תקופה מסוימת נמנע הרב סלומון מלחתום על תעודות כשרות אף על פי שהוא נדרש לעשות זאת על פי החוק.

נפטר בי"ז באדר ה'תשס"ט ונקבר בבית הקברות סגולה בפתח תקווה.

==מתלמידיו==
על קברו של רבי [[אליהו דושניצר]]
* הרב יוסף וידמן, יליד ירושלים תושב מתתיהו, ר"מ בישיבת 'הישיבה לצעירים פתח תקווה'
* הרב יונה ולר, ראש כולל 'בית הדסה'
* הרב שלמה בקשט, הרב הראשי לאודסה והמחוז (אוקראינה)
* הרב שלמה כ"ץ ראש ישיבת 'חברון כנסת ישראל'
* הרב משה צוקר ר"מ ישיבת 'תורה אור'
* הרב משה פינטו, ראש ישיבת 'פאר משה'
* הרב אלעד עידאן משגיח ישיבת "ולבנימין אמר" ברכיה ועורך עלון "בית נאמן"
* הרב שמואל עידאן (עידן) רב ומשגיח בישיבת "ולבנימין אמר" ומרצה בכיר

== קישורים חיצוניים ==

* 
* [https://web.archive.org/web/20090320065606/http://www.bhol.co.il/news_read.asp?id=8710&cat_id=2 סמל למסירות נפש לתורה] כתבה באתר בחדרי חרדים
* 
* [http://www.beinenu.com/faceted_search/results/ברוך%20הרב%20סלומון%20שמעון%20field_rabbi4lesson%3A5875 משיעורי הרב ברוך שמעון סלומון], לצפייה באתר בינינו
* 

== הערות שוליים ==

קטגוריה:בוגרי ישיבת חברון כנסת ישראל
קטגוריה:פתח תקווה: רבנים ראשיים
קטגוריה:ראשי ישיבה ליטאים בישראל
קטגוריה:משפחת מנדלבוים
קטגוריה:אישים הקבורים בבית הקברות סגולה
ברוך שמעון
קטגוריה:משפחת ספיר
קטגוריה:בוגרי ישיבת אור ישראל לצעירים
קטגוריה:אבות בתי דין
קטגוריה:ישראלים שנולדו ב-1939
קטגוריה:ישראלים שנפטרו ב-2009
בולבוס (גאולוגיה)

בולבוסים במצפור מצד זוהר
בולבוסים הם תרכיזי קלציט המכילים שאריות של חומר אורגני. לבולבוסים צורת כדור פחוסה כשל תפוחי אדמה, וזה גם מקור שמם.

== היווצרות ==
על קרקעית הים נוצרת בוצה של חומרים מן היבשה (חומרי בליה וסחף) ומן הים (שרידי בעלי חיים וצמחים). בבוצה זו מתרחשים תהליכי דיאגנזה (diagenesis): תהליכים פיזיקליים, כימיים וביוגניים המלכדים את הגרגרים לסלע באמצעות הידוק ודחיסה. תהליכים אלה חלים על המשקע הרך לאחר הרבדתו וגורמים להתקשותו. בכמה מן הסלעים שעברו תהליכים כאלה – פוספוריט, צור, פורצלניט ואחרים – נמצאו תרכיזים קרבונטיים – בולבוסים.

במשך זמן רב היה תהליך היווצרותם של הבולבוסים בגדר תעלומה, אולם משנתגלו במרכזם של בולבוסים שרידים אורגניים – קל היה לשער אותו.

פסל בולבוסים בערד
שריד אורגני (שלד דג, למשל) שנח בתוך הבוצה לא התפרק בסביבה הדלה בחמצן והפך לגרעין התגבשות של קלציט. הקלציט הלך והתגבש סביבו ללא כיוון מסוים (מכאן הכדוריות), ובמקרים רבים אף פירק אותו או החליף את החומר האורגני המקורי והפך אותו למאובן. תהליכי דיאגנזה מיצקו את הסלעים סביב הכדור, ובלחצם של אלה תחת כוח הכבידה קיבל את צורתו הפחוסה.

מקורם האורגני של הבולבוסים אינו מוטל בספק, ובולבוסים שבורים מכילים תזכורת כזו או אחרת לתהליך היווצרותם: שלדים מקוריים, מאובנים או ריח של ביצים סרוחות כאשר פנים הבולבוס בא במגע עם החמצן באוויר.

נמצאו גם בולבוסים בעלי חגורות צור. הסבר אפשרי לתופעה זו הוא הבדלים בחומציות בין אזור ההתגבשות לסביבתו או עלייה ברמת החומציות של סביבת ההיווצרות בשלבים מאוחרים יותר של ההתגבשות.

באזורים רבים התפרקו סלעי הסביבה ונחשפו הבולבוסים. שדה בולבוסים ידוע נמצא דרום-מזרחית לשמורת הר צין בנגב, אך מצויים גם אחרים. באזורים שונים באזור הדרום ניתן אף לראות את הבולבוסים מציצים מתוך הסלעים בתוכם נוצרו. בולבוסים הם ערך טבע מוגן על פי חוק בישראל.

בעיר ערד מוצב פסל הבולבוסים שעוצב על ידי מתכנן העיר, האדריכל יונה פיטלסון והאמן גדעון פרידמן.

==== שדה הבולבוסים בהר צין ====
<gallery>
תמונה:כדורי אליהו בהר צין הר ההר 1.jpg|
תמונה:Bulbus nahal zin.jpg|
תמונה:Mount Zin - 16-08-2019.jpeg|<div style="text-align: center;">שדה הבולבוסים בהר צין</div>
</gallery>

==הערות שוליים==

קטגוריה:סלעי משקע
קטגוריה:ערכי טבע מוגנים בישראל: דוממים
יוחנן לינדנר

יוחנן (הַנס) רודולף לינדנֶר (21 באפריל 1922 – 1982; Hans Rudolf Lindner) היה חוקר אנדוקרינולוגיה ורבייה ישראלי, פרופסור לפיזיולוגיה במכון ויצמן למדע. חתן פרס ישראל למדעי החיים (תשל"ט).

==ביוגרפיה==
הנס רודולף לינדנר נולד ב-1922 בשטֶטין שבגרמניה (כיום שצ'צ'ין, פולין). בשנת 1936, כשהיה בן 14, עזב עם הוריו את גרמניה הנאצית ועלה לארץ ישראל עם אחיו במסגרת עליית הנוער. הוא למד בבית הספר החקלאי מקוה ישראל, ובעקבות זאת עסק ברפתנות והתגורר במושב בית יצחק. במלחמת העצמאות נפל אחיו הגדול אריה ב-1950, לאחר המלחמה, נסע לינדנר לסידני שבאוסטרליה ללמוד רפואה וטרינרית. הוא סיים בהצטיינות וקיבל מלגה ללימודים באוניברסיטת קיימברידג' שבבריטניה, שם למד מדעי הרפואה (ביוכימיה ופיזיולוגיה) והתמקד בלימודי אנדוקרינולוגיה הביולוגיה של הרבייה. לאחר שקיבל תואר דוקטור בקיימברידג', שב לאוסטרליה בשל התחייבות מוקדמת למספר שנים ושם שימש כחוקר בכיר באגף לפיזיולוגיה ב-Commonwealth Scientific and Industrial Research Organisation בסידני, בו התרכז בחקר פיטואסטרוגנים.

בשנת 1964 שב לינדנר לישראל והתקבל כחוקר במחלקה לביודינמיקה במכון ויצמן למדע. כעבור שנה קודם לדרג פרופסור חבר, ולאחר שהות כפרופסור אורח באוניברסיטת קורנל שבארצות הברית, התמנה בשנת 1968 לראש המחלקה (ושינה את שמה למחלקה לחקר ההורמונים). במרוצת השנים כיהן בתפקידים מנהלתיים נוספים: דקאן הפקולטה לביולוגיה, יושב ראש הוועדה לקידום מדענים וחבר הוועדה המייעצת לנשיא המכון. נוסף על אלו היה לינדנר חבר בחבר הנאמנים של בית חולים הדסה וכיהן כנשיא האגודה הישראלית לאנדוקרינולוגיה (1973–1978).

לינדנר פרסם מאות מאמרים מדעיים. עבודתו זכתה להוקרה מקצועית ולהכרה ציבורית: הוא זכה בפרס צונדק לאנדוקרינולוגיה (1972), בפרס ישראל למדעי החיים (תשל"ט–1979) ובפרס רוטשילד בביולוגיה (1982), והתקבל כחבר האקדמיה הישראלית למדעים (תשל"ט–1979).

האגודה הישראלית לאנדוקרינולוגיה מעניקה על שמו את הפרס היוקרתי ביותר הניתן על ידה, המחולק מדי שנה עבור הישגים מדעיים של חוקרים צעירים בתחום האנדוקרינולוגיה.

==לקריאה נוספת==
<div class="mw-content-ltr">
* "In Memoriam: Hans Rudolf Lindner, 1922-1982," Israel Journal of Medical Sciences 19,1 (1983), 217.
</div>

==קישורים חיצוניים==

* [http://www.ies.org.il/biography_04_06.pdf קורות חייו של הנס יוחנן לינדנר] באתר האגודה הישראלית לאנדוקרינולוגיה
* [https://www.academy.ac.il/Index2/Entry.aspx?nodeId=754&entryId=18436 כרטיס אישי ואודותיו], באתר האקדמיה הלאומית הישראלית למדעים
* 
<div class="mw-content-ltr">
* "[http://link.springer.com/chapter/10.1007%2F978-3-642-79152-9_141 Lindner, Hans Rudolph], " in: Gerhard Bettendorf, Zur Geschichte der Endokrinologie und Reproduktionsmedizin, Berlin [u.a.]: Springer, 1995, S. 349-350 
</div>

==הערות שוליים==

קטגוריה:ביולוגים ישראלים
קטגוריה:זוכי פרס רוטשילד
קטגוריה:זוכי פרס ישראל למדעי החיים
קטגוריה:בעלי תואר דוקטור מאוניברסיטת קיימברידג'
קטגוריה:סגל מכון ויצמן למדע: ביולוגיה
קטגוריה:חברי האקדמיה הלאומית הישראלית למדעים
קטגוריה:אנדוקרינולוגים ישראלים
קטגוריה:בוגרי בית הספר החקלאי מקוה ישראל
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:עולים בעליית הנוער
קטגוריה:ישראלים שנולדו ב-1922
קטגוריה:ישראלים שנפטרו ב-1982